**ΚΩΔΙΚΑΣ ΠΟΙΝΙΚΗΣ ΔΙΚΟΝΟΜΙΑΣ**

**ΜΑΡΤΥΡΙΑ :** Κανένας δεν μπορεί να αρνηθεί τη μαρτυρία του , εφόσον καλείται νόμιμα , εκτός από τις εξαιρέσεις που αναφέρονται ρητά από τον Νόμο

**ΕΠΑΓΓΕΛΜΑΤΙΚΟ ΑΠΟΡΡΗΤΟ ΤΩΝ ΜΑΡΤΥΡΩΝ :**

Η μαρτυρία είναι υποχρεωτική . σε μερικές περιπτώσεις όμως ο νόμος απαλλάσσει ορισμένα άτομα από την υποχρέωση για την μαρτυρία τους και αυτά είναι τα κάτωθι :

1. **ΟΙ ΚΛΗΡΙΚΟΙ** : Σχετικά με όσα έμαθαν από το μυστήριο της εξομολόγησης
2. **Οι συνήγοροι , οι τεχνικοί σύμβουλοι και οι συμβολαιογράφοι** : Σχετικά με όσα τους εμπιστεύτηκαν οι πελάτες τους , όχι όμως τρίτο άτομο που δεν είναι πελάτης
3. **Οι γιατροί , φαρμακοποιοί και οι βοηθοί αυτών και οι μαίες** : Σχετικά με όσα εμπιστευτικά πληροφορήθηκαν κατά την άσκηση του επαγγέλματός τους .
4. **Οι δημόσιοι υπάλληλοι** : Σχετικά για στρατιωτικό ή διπλωματικό μυστικό

**ΠΩΣ ΚΑΤΑΡΓΕΙΤΑΙ ΕΝΑΣ ΝΟΜΟΣ** : Ο νόμος διατηρεί την ισχύ του έως ότου νεότερος νόμος καταργήσει αυτόν . Δηλαδή καταργείται με την έκδοση ενός άλλου νόμου πιο νέου .

**ΠΟΙΑ ΤΑ ΣΤΑΔΙΑ ΤΗΣ ΠΟΙΝΙΚΗΣ ΔΙΑΔΙΚΑΣΙΑΣ ΑΠΟ ΤΗ ΣΥΛΛΗΨΗ ΜΕΧΡΙ ΚΑΙ ΤΗΝ ΔΙΚΗ :**

Η ποινική διαδικασία διακρίνεται σε **προδικασία** και **κύρια διαδικασία**

**Η Προδικασία** διακρίνεται σε α) κύρια προδικασία που περιλαμβάνει την προανάκριση και την κύρια ή τακτική ανάκριση και β) την ενδιάμεση ανάκριση .

Στην Προδικασία περιλαμβάνονται τα στάδια όπως απολογία κατηγορουμένου , κλήτευση , κλήση μαρτύρων , ορισμός δικασίμου , καταθέσεις κλπ δηλαδή όλες αυτές οι ενέργειες μέχρι να φθάσει η υπόθεση στο ακροατήριο .

**Η Κύρια διαδικασία** είναι η ποινική δίκη που γίνεται στο ακροατήριο

**ΠΟΙΑ ΠΡΟΣΩΠΑ ΜΕΤΕΧΟΥΝ ΣΕ ΜΙΑ ΔΙΚΗ :** Σε μία δίκη συμμετέχουν α) ο κατηγορούμενος β) ο πολιτικώς ενάγων ( είναι το άτομο που μετέχει στην δίκη ώστε να επιτύχει αποζημίωση από ζημιά που υπέστη ή χρηματική ικανοποίηση για ηθική βλάβη ή ψυχική οδύνη ) γ) ο αστικώς υπεύθυνος ( είναι το τρίτο πρόσωπο που ευθύνεται για ζημιά που προέκυψε από άλλον π.χ ο γονέας σε περίπτωση του ανήλικου παιδιού του σε περίπτωση φθοράς ) δ) οι δικαστές ε) ο εισαγγελέας